  Майя Бывальцева Россилэн азьмуртэз Владимир путин Ижкаре пуксёнэ, 27-тӥ инвожое, лыктоз. Кун кивалтӥсьлэн пресс-секретарез Дмитрий Песков вылэ чӧлскыса, со сярысь ивортэ «Интерфакс». Азьвылгес Песков вераз вал, Владимир Путин Удмуртие инвожо пумозь вуылоз шуыса. Кун Кивалтӥсьлэн лыктонэз оборонно-промышленной огъет ужпумъёсын, озьы ик Удмуртилэн тӧроезлэсь ужзэ огдырлы быдэсъясьлэсь Александр Бречаловлэсь ужамзэ эскеронэн. Тодэ вайытом, Россилэн азьмуртэныз «меӵак линия» дыръя Владимир Путинлы куашкан калэ вуэм юртын улӥсьёсты выжтон дыр пумысен юан сётӥз Ижкарын улӥсь Анастасия. Кун кивалтӥсь югдурез эскерыны оскытӥз. Матысь дыре Удмуртие вуылоз, но кышномуртлэн юртаз пыралоз шуыса вераз. «Дырез дасо аръёслы выжтон чик кельыштэм. Мон пырало тӥ доры», — вераз Владимир Путин. Тегъёс: Политика Мерлык Ижкар ВладимирПутин Удмуртия оборонаянопромышленностьяогъет АлександрБречалов  